CELEX: 62015TN0107
Language: fi
Date: 2015-02-25 00:00:00
Title: Asia T-107/15: Kanne 25.2.2015 – Uganda Commercial Impex v. neuvosto

26.5.2015   
            
            
               FI
            
            
               Euroopan unionin virallinen lehti
            
            
               C 171/26
            
         Kanne 25.2.2015 – Uganda Commercial Impex v. neuvosto
   (Asia T-107/15)
   (2015/C 171/31)
   Oikeudenkäyntikieli: englanti
   
      Asianosaiset
   
   
      Kantaja: Uganda Commercial Impex Ltd (Kampala, Uganda) (edustajat: solicitor S. Zaiwalla, solicitor P. Reddy, solicitor K. Mittal ja solicitor Z. Burbeza ja barrister R. Blakeley)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa neuvoston täytäntöönpanopäätöksen 2014/862/YUTP (1) ja neuvoston täytäntöönpanoasetuksen (EU) N:o 1275/2014 (2) siltä osin kuin niitä sovelletaan kantajaan (mukaan lukien kantajan sisällyttäminen päätöksen 2014/862/YUTP liitteessä olevan b kohdan 9 alakohtaan)
            
         
               —
            
            
               toteaa siltä osin kuin on tarpeen, ettei 18.7.2005 annetun neuvoston asetuksen (EY) N:o 1183/2005 (sellaisena kuin se on muutettuna) 9 artiklan 1 kohtaa sovelleta kantajaan, ja
            
         
               —
            
            
               velvoittaa neuvoston korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäisen kanneperusteen mukaan neuvosto ei ole arvioinut lainkaan tai riittävän riippumattomasti tavalla kantajanmerkitsemistä luetteloon tehtävänsä mukaisesti ja on tehnyt oikeudellisen virheen noudattaessaan YK:n pakotekomitean päätöstä ilman, että se arvioi asiaa EU:n tasolla.
            
         
               2.
            
            
               Toisessa kanneperusteessa väitetään, että neuvosto teki ilmeisen arviointivirheen ja/tai että kantajan merkitseminen luetteloon on lainvastainen, koska luetteloon merkitsemisen edellytykset eivät täyty kantajan tapauksessa. Erityisesti väitteelle, jonka mukaan kantaja on rikkonut aseidenvientikieltoa, ei ole perusteita päätöksensä perusteluissa, eikä neuvosto voi näyttää ja/tai ei ole näyttänyt mainittuja asian kannalta merkityksellisiä seikkoja toteen.
            
         
               3.
            
            
               Kolmannen kanneperusteen mukaan neuvosto loukkasi kantajan menettelyllisiä oikeuksia ja erityisesti kantajan puolustautumisoikeuksia sekä oikeutta tehokkaaseen oikeussuojaan muun muassa kun se ei antanut kantajalle aineistoa, jonka perusteella luetteloon merkitseminen pidettiin voimassa, ennen kuin neuvoston täytäntöönpanopäätös 2014/862/YUTP ja neuvoston täytäntöönpanoasetus (EU) N:o 1275/2014 annettiin ja kun se ei esittänyt riittäviä perusteluja.
            
         
               4.
            
            
               Neljännen kanneperusteen mukaan kantajan merkitseminen luetteloon joka tapauksessa loukkaa kantajan perusoikeuksia sekä suhteellisuusperiaatetta.
            
         
      (1)  Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP täytäntöönpanosta 1.12.2014 annettu neuvoston täytäntöönpanopäätös 2014/862/YUTP (EUVL L 346, s. 36).
   
      (2)  Tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun asetuksen (EY) N:o 1183/2005 9 artiklan 1 ja 4 kohdan täytäntöönpanosta 1.12.2014 annettu neuvoston täytäntöönpanoasetus (EU) N:o 1275/2014 (EUVL L 346, s. 3).